לידה שלאחר המוות

לידה שלאחר המוות היא לידה המתרחשת לאחר מותו של אחד מההורים הביולוגים של הילד. מטבע הדברים על פי רוב מדובר בלידה לאחר מותו של האב, אך המונח מתאר גם תינוקות שנולדו מיד לאחר מות אמם, בדרך כלל באמצעות ניתוח קיסרי.

ההיבט המשפטי
ללידה שלאחר המוות יש השלכות מיוחדות על מצבו המשפטי של הילד, בעיקר סביב סוגיות של זכויות המועברות מההורה הנפטר כגון זכאות לאזרחות, ירושה וכיוצא באלה. מערכות משפטיות בדרך כלל כוללות הוראות מיוחדות לגבי ילדים שלאחר המוות בסוגיות אלו; כך לדוגמה מדינת מסצ'וסטס מחשיבה ילדים שלאחר המוות כאילו נולדו לפני מות ההורה. החוק האמריקאי הפדרלי גורס כי ילדים של אזרחים אמריקאיים שנולדו מחוץ לגבולות ארצות הברית בלידה שלאחר המוות, זכאים לאותן זכויות אזרחיות כהוריהם. ללידה שלאחר המוות של בן או אח האב הנפטר משמעות גם בדיני ייבום וחליצה.

סוגיה משפטית מורכבת יותר היא הולדה לאחר המוות, שבה ההתעברות מתחילה לאחר מותו של אחד ההורים.

אנשים מפורסמים שנולדו לאחר מות אביהם
 האמורא רבי יוחנן
 האמורא אביי
 ז'אן הראשון, מלך צרפת
 ביל קלינטון
 ראול ולנברג
 בלדווין החמישי, מלך ירושלים
 ויליאם השלישי, מלך אנגליה
 הנרי השביעי, מלך אנגליה
 סבשטיאו, מלך פורטוגל
 אלפונסו השלושה עשר, מלך ספרד
 לי הארווי אוסוואלד
 מוחמד
 קלמנס השביעי
 יוסף מקופרטינו
 אנדרו ג'קסון
 סטנלי קוניץ
 רתרפורד הייז
 שארל התם
 צ'סטר נימיץ
 עובד
 אייזק ניוטון
 ג'ונתן סוויפט
 אישטוורן (סטפאן) "הרצג", דוכס של סלאבוניה, אבי המלך אנדראש השלישי של הונגריה

אנשים מפורסמים שנולדו לאחר מות אמותיהם
 אסקלפיוס - אל הרפואה של היוונים והרומאים, שעל פי האגדה אביו אפולו זעם על כך שאימו קורוניס מתעתדת להינשא לאחר, ועל כן הרג אותה, ויילד את אסקלפיוס בניתוח קיסרי

הערות שוליים

שארות ומוצא
דיני משפחה
לידה